Jakobinai
Jakobinai (pranc. Jacobins) arba Konstitucijos bičiulių draugija (pranc. Société des amis de la Constitution) – svarbiausio Prancūzijos revoliucijos metu susikūrusio politinio klubo nariai. Bendrąja prasme jakobinais vadinti ir Prancūzijos revoliucijos šalininkai už Prancūzijos ribų, kurie ir po karaliaus nukirsdinimo laikėsi laisvės, lygybės ir brolybės idealų, siekė respublikos santvarkos, nors ir nebuvo kokios nors konkrečios politinės organizacijos nariai.